ร้านจิวโจ๊กบางลำภูที่ใครๆ ที่มาข้าวสารแล้วหลังจากสังสรรค์กันได้ที่ก่อนจะกลับก็มาแวะทานโจ๊กกันที่หัวมุมถนนรามบุตรี ตรงเซเว่นอีเลฟเว่น ที่เปิดมานาน ผมเองก็ไม่รู้ว่านานเท่าไหร่แต่มาข้าวสารครั้งใดก็ม่พลาดที่จะมาทาน อารมณ์ประมาณว่าเมาๆ มึนๆ ได้โจ๊กร้อนๆ คงเดินได้ตรงทางมากขึ้นอะไรประมาณนั้นครับ
 
ชอบโจ๊กร้านนี้ก็ตรงที่ได้มานั่งทานโจ๊กตอนดึกๆ กับเพื่อนๆ เนี้ยละ และมันดีตรงที่สั่งได้ว่าจะเอาไข่สุกไหม ไม่ใส่นั้น ใส่อันนี้ เหมาะสำหรับพวกที่ชอบทานอะไรเยอะๆ เพราะบางร้านบอกไปอย่างนี้คุณอาจโดน...ได้ครับ เพราะเค้าจะทำเป็นหม้อๆ ไปนะครับมีหม้อเล็กๆ ไปปรุงโจ๊กแต่ละถ้วยเลย ผมว่าพิถีพิถันดีครับ ไม่ใช่แค่ตักโจ๊กมาใส่ถ้วยใส่เครื่องแล้วจบ เนี้ยละครับที่ทำไมมันจึงน่าทาน
 
เดี๋ยวนี้มีสุกี้กะทะร้อนด้วยนะครับ แต่ไม่เคยลองสักที ท่าทางน่าอร่อยผมเองชอบแอบมองโต๊ะข้างๆ ถ้าน่ากินไม่รู้ว่าเป็นอะไรก็บอกว่าเอาแบบโต๊ะนั้นละครับ ประจำเลยครับ มาร้านนี้มานั่งสั่งแล้ว ก็รอไม่นานนะครับ มีคนมาทานแยะแต่ทานเสร็จเค้าก็ลุกไป เราก็นั่งต่อได้เลย ไม่ยืนรอนานโจ๊กมาเร็ว ราคาเบาๆ ครับ อย่าได้แพงกว่านี้เลย เพราะเสียตังมามากจากค่าสุราแล้ว 555 ถ้าเป็น โจ๊กหมูธรรมดา ราคา 25 บาท พิเศษใส่ไข่ 30 บาท มีปาท่องโก๋ถุงละ 5 บาท ถ้าเป็นสุกี้หมูและสุกี้ไก่น่าจะประมาณ 40 บาท เออมีทะเลด้วยครับ ลองไปทานดูนะครับรับรองไม่ผิดหวังแน่นอน